མང་ཚོགས་ལ་མཚོན་ན་བཟའ་བཏུང་ནི་ནམ་ཡང་གཙོ་བོར་འཛིན་དགོས་པའི་བྱ་བ་ཞིག་ཡིན་ལ།ཟས་རིགས་བདེ་འཇགས་ཡིན་མིན་ནི་རྒྱ་ཆེའི་མང་ཚོགས་ཀྱིས་ནམ་ཡང་སེམས་ཁུར་བྱེད་ཀྱིན་པའི་བརྗོད་གཞི་ཞིག་ཡིན་པས།ཟས་རིགས་བདེ་འཇགས་མིན་པ་ལས་བྱུང་བའི་དོན་རྐྱེན་རེ་རེ་ནི།རྡེའུ་གཅིག་ཆུ་ལ་གཡུག་ན་ཆུ་རླབས་གྲངས་མེད་པ་འབྱུང་བའི་དཔེ་བཞིན་རེད།དཔེར་ན་ཉེ་སྔོན་པེ་ཅིན་དུ་ཉ་ཤ་ཚོང་སྒྲོམ་ནས་བླངས་པའི་གནས་ཚུལ་བྱུང་རྗེས།སྨྱན་བྱད་པ་མང་པོས་ཉ་ཤ་ཟ་མི་རུང་བའི་སྐོར་གྱི་རྩོམ་ཡིག་མང་པོ་སྤེལ་བས།ཉ་ཤ་གླེང་སྐབས་མི་རྣམས་སྐྲག་ནས་ངོ་མདོག་འགྱུར་འགྲོ་བའི་ཚད་ལ་སླེབས་ཤིང་།ཡང་ཉེ་སྔོན།ཀྲུང་དབྱང་བརྙན་འཕྲིན་ཁང་གི་གསར་འགོད་པས་སྤྱིན་ཐག་གིས་བསྡམས་པའི་སྔོ་ཚོད་ཟ་མི་རུང་བའི་གནས་ཚུལ་བསྒྲགས་རྗེས།འཛད་སྤྱོད་པ་རྣམས་ཀྱིས་རང་འདེམ་ཚོང་ཁྲོམ་གྱི་སྔོ་ཚོད་བདེ་འཇགས་ལ་སེམས་ཁུར་ཆེན་པོ་བྱེད་ཀྱིན་འདུག